als_Latn dik_Latn sag_Latn
Kosova aplikon për anëtarësimin e saj në FIBA
- 1799 Lexime
- (05:50 , 06/02/2015)
- 0 Komente
Federata e Basketbollit e Kosovës ka aplikuar për anëtarësim në FIBA. Aplikacioni u dorëzua nga kryetari i FBK-së, Erolld Belegu, në takim me Sekretarin e Përgjithshëm të FIBA-s, Patrik Bauman, nënkryetarin e FIBA-s dhe kryetarin e FIBA Europës, Turgaj Demirel si dhe Sekretarin e Përgjithshëm të FIBA Europës, Kamil Novak. FBK u informua se përgjigjja për Kosovën do të dihet më 12 ose 13 mars, që janë datat kur mblidhet Komiteti Ekzekutiv i FIBA-s. Zyrtarët e FIBA Europës po ashtu konfirmuan se Kosova pritet të garojë në kampionatet evropiane për kategori të reja. Rreth grupmoshave që do të garojnë në kampionate evropiane, detajet do të dihen në muajin mars. Shefi i zyrës ligjore të FIBA-s, Bexhamin Kohen, konstatoi se aplikacioni është një dokument shumë cilësor dhe përmban të gjitha elementët që kërkohen nga zyra e tij.
(d.d/j.s/BalkanWeb)
als_Latn glg_Latn unk als_Latn als_Latn kab_Latn